ડો. હોમી દસ્‍તુરનો તબીબી વારસો તેમના પુત્ર દરિયાશ (દારા) અને પુત્રવધૂ ડો. ગુલશને સંભાળ્‍યો હતો અને આજે આ દસ્‍તુર દંપતિ પણ તબીબી વ્‍યવસાયમાં સારી નામના ધરાવે છે. તેમના પુત્રી આહવા દેસાઇ અમદાવાદ કેન્‍સર હોસ્‍પિટલમાં પ્રોફેસર તરીકે ફરજ બજાવે છે. લંડનની એમ.એસ.એફ.આર.સી.એસ.ની ડીગ્રી ધરાવતા ડો. હોમી નસરવાનજી દસ્‍તુરના પિતા અને દાદા પણ સર્જન હતા. તેમના મોટાભાઇ કે.એમ.દસ્‍તુર પણ સર્જન હતા. તેમણે ‘કુલી' ફિલ્‍મના શુટીંગ દરમિયાન ગંભીર ઇજાગ્રસ્‍ત થયેલા અમિતાભ બચ્‍ચનની પણ સારવાર કરી હતી. ડો. એચ.એન.દસ્‍તુરે ભાવનગરના સિવિલ સર્જન તરીકે સેવા આપ્‍યા બાદ ૧૯૫૯માં રાજકોટ સિવિલ હોસ્‍પિટલમાં સર્જન તરીકે નિમણુંક પામ્‍યા હતા. હેડ ટુ ટો એટલે કે પગથી માથા સુધીના દરેક જાતની સર્જરી માટે નિષ્‍ણાંત મનાતા ડો. એચ.એન.દસ્‍તુર ૧૯૯૫ સુધી રાજકોટ ખાતેની તેમની હોસ્‍પિટલમાં સતત કાર્યરત હતા. ૧૯૮૪થી તેમની સાથે તેમના પુત્ર ડો. ડી.એચ.દસ્‍તુર જોડાયા હતા. તેમના પુત્ર દારા પણ પિતાના પગલે પગલે ચાલી રહ્યા છે.